|  |  |  |
| --- | --- | --- |
| |  | | --- | | *PLEASE DELETE THIS INFORMATION BOX BEFORE SENDING THE LETTER*  *This translated letter is to provide families with important information related to their child’s 2023 free kindergarten program at your long day care service.*  *Use your service letterhead and include your name.* | |  |

ܡܘܼܚܸܒܲܢ ܐܲܒ݂ܵܗܵܐ\ܡܢܲܛܪܵܢܵܐ

**ܡܵܘܕܥܵܢܘܼܬܵܐ ܐܵܢܲܢܩܵܝܬܵܐ ܒܘܼܕ ܚܘܼܪܙܵܐ ܡܲܓܵܢܵܝܵܐ ܕܓܲܢܬܵܐ ܕܫܲܒ݂̈ܪܹܐ ܕܫܲܒ݂ܪܵܘܟ݂ܘܿܢ ܩܵܐ ܫܹܢ݇ܬܵܐ 2023**

ܫܘܼܠܛܵܢܵܐ ܕܒ݂ܝܼܟܬܘܿܪܝܵܐ ܟܹܐ ܡܲܘܸܠ ܠܹܗ ܚܘܼܪܙܵܐ ܕܓܲܢܬܵܐ ܕܫܲܒ݂̈ܪܹܐ ܗܵܕܟ݂ܵܐ ܕܫܲܒ݂̈ܪܹܐ ܡܵܨܝܼ ܕܗܵܕܪܝܼ ܓܵܘ ܓܲܢܬܵܐ ܕܫܲܒ݂̈ܪܹܐ ܒܡܸܬܚܵܐ ܕܬܲܪܬܹܝܢ ܫܸܢܹ̈ܐ ܡܸܢ ܩܲܕ݇ܡ ܕܐܵܢܝܼ ܫܲܪܝܼ ܒܸܐ݇ܙܵܠܵܐ ܠܡܲܕܪܲܫܬܵܐ. ܐܲܝܵܐ ܟܹܐ ܗܲܝܸܪܵܐ ܒܐܲܟܲܕܬܵܐ ܩܵܐ ܕܟܠܲܝܗܝ ܫܲܒ݂̈ܪܹܐ ܕܒ݂ܝܼܟܬܘܿܪܝܵܐ ܩܲܒܠܝܼ ܗܵܘ ܫܘܼܪܵܝܵܐ ܒܘܼܫ ܨܦܵܝܝܼ ܓܵܘ ܚܲܝܹ̈ܐ.

**ܒܫܲܪܵܝܬܵܐ ܡܸܢ ܫܹܢ݇ܬܵܐ 2023، ܫܘܼܠܛܵܢܵܐ ܕܒ݂ܝܼܟܬܘܿܪܝܵܐ ܒܸܥܒ݂ܵܕܲܝܗܝ ܝܠܹܗ ܚܘܼܪ̈ܙܹܐ ܕܓܲܢܬܵܐ ܕܫܲܒ݂̈ܪܹܐ ܕܗܵܘܝܼ ܡܲܓܵܢܵܝܹ̈ܐ ܩܵܐ ܫܲܒ݂̈ܪܹܐ ܕܝܼܢܵܐ ܒܥܘܼܡܪܵܐ ܕܬܠܵܬܵܐ ܘܐܲܪܒܥܵܐ ܫܸܢܹ̈ܐ – ܒܐܲܝܵܐ ܐܘܼܪܚܵܐ ܐܲܚܬܘܿܢ ܒܸܕ ܚܲܡܝܼܬܘܿܢ ܗܲܠ** **$2,000** **ܒܟܠ ܚܕܵܐ ܫܹܢ݇ܬܵܐ ܕܫܲܒ݂ܪܵܘܟ݂ܘܿܢ ܒܸܗܕܵܪܵܐ ܝܠܹܗ ܓܵܘ ܚܲܕ ܚܘܼܪܙܵܐ ܕܓܲܢܬܵܐ ܕܫܲܒ݂̈ܪܹܐ ܕܟܠܹܗ ܝܵܘܡܵܐ. ܓܲܢܬܵܐ ܕܫܲܒ݂̈ܪܹܐ ܡܲܓܵܢܵܝܬܵܐ** (**Free Kinder**) **ܝܼܠܹܗ ܚܲܕ ܣܲܗܡܵܐ ܐܵܢܲܢܩܵܝܵܐ ܕܚܘܼܪܙܵܐ ܕܬܘܼܪܵܨܵܐ ܕܫܘܼܪܵܝܵܐ ܒܘܼܫ ܨܦܵܝܝܼ، ܘܚܲܝܹ̈ܐ ܒܘܼܫ ܨܦܵܝܝܼ (Best Start, Best Life) ܕܫܘܼܠܛܵܢܵܐ ܕܒ݂ܝܼܟܬܘܿܪܝܵܐ.**

**ܒܡܲܩܪܵܒ݂ܬܵܐ ܕܚܘܼܪ̈ܙܹܐ ܡܲܓܵܢܵܝܹ̈ܐ ܕܓܲܢܬܵܐ ܕܫܲܒ݂̈ܪܵܐ ܓܵܘ ܡܲܣܲܡܬܵܐ ܕܒܵܠܵܐ ܕܟܠܹܗ ܝܵܘܡܵܐ، ܫܘܼܠܛܵܢܵܐ ܕܒ݂ܝܼܟܬܘܿܪܝܵܐ ܒܸܣܢܵܕܵܐ ܝܠܹܗ ܩܵܐ ܐܲܒ݂ܵܗܹ̈ܐ ܗܵܕܟ݂ܵܐ ܕܐܵܢܝܼ ܡܵܨܝܼ ܕܡܲܦܠܸܚܝܼܠܹܗ ܚܘܼܪܙܵܐ ܐܲܝܟ݂ ܕܠܵܚܡܵܐ ܥܲܡ ܦܘܼܠܚܵܢܲܝܗܝ ܘܙܵܡܸܢܘܼܝܵܬܹ̈ܐ ܐ݇ܚܹܪ݇ܢܹ̈ܐ ܕܐܝܼܬܠܗܘܿܢ.**

ܙܘܼܙܹ̈ܐ ܦܝܼܫܹܐ ܝܢܵܐ ܦܸܪܥܝܹܐ ܒܝܲܕ ܫܘܼܠܛܵܢܵܐ ܕܒ݂ܝܼܟܬܘܿܪܝܵܐ ܚܲܕ݇ܪܹܫܵܐ ܩܵܐ ܩܸܢܛܪܘܿܢܲܢ. ܩܵܐ ܒܘܼܕ ܗܵܕܵܐ، ܐܲܚܬܘܿܢ ܠܵܐ ܝܬܘܿܢ ܣܢܝܼܩܹܐ ܕܦܵܪܥܝܼܬܘܿܢ ܚܲܕ ܡܸܢܕܝܼ ܝܲܢ ܕܛܵܠܒܝܼܬܘܿܢ ܕܙܘܼܙܵܘܟ݂̈ܘܿܢ ܦܵܝܫܝܼ ܡܘܼܕܥܸܪܹܐ.

ܦܘܼܪ̈ܥܵܢܹܐ ܕܚܘܼܪ̈ܙܹܐ ܡܲܓܵܢܵܝܹ̈ܐ ܕܓܲܢܬܵܐ ܕܫܲܒ݂̈ܪܹܐ ܒܝܲܕ ܫܘܼܠܛܵܢܵܐ ܕܒ݂ܝܼܟܬܘܿܪܝܵܐ ܒܸܕ ܡܲܒܨܸܪܝܼܠܹܗ ܦܘܼܪܥܵܢܵܐ ܕܐܲܚܬܘܿܢ ܟܹܐ ܦܵܪܥܝܼܬܘܿܢ ܠܹܗ ܒܟܡܵܝܘܼܬܵܐ ܕܗܲܠ $2,000 ܩܵܐ 15 ܣܵܥܲܬܹ̈ܐ ܕܓܲܢܬܵܐ ܕܫܲܒ݂̈ܪܹܐ. ܐܸܢ ܫܲܒ݂ܪܵܘܟ݂ܘܿܢ ܦܝܼܫܵܐ ܝܠܹܗ ܡܣܘܼܓ݂ܠܵܐ ܓܵܘ ܚܲܕ ܚܘܼܪܙܵܐ ܕܓܲܢܬܵܐ ܕܫܲܒ݂̈ܪܹܐ ܩܵܐ ܫܲܒ݂̈ܪܹܐ ܕܝܼܢܵܐ ܒܥܘܼܡܪܵܐ ܕܬܠܵܬܵܐ ܫܸܢܹ̈ܐ ܩܵܐ ܒܵܨܘܿܪܵܐ ܡܸܢ 600 ܣܵܥܲܬܹ̈ܐ ܒܫܹܢ݇ܬܵܐ، ܒܗܵܝܓܵܗܵܐ ܟܡܵܝܘܼܬܵܐ ܕܓܲܢܬܵܐ ܕܫܲܒ݂̈ܪܹܐ ܡܲܓܵܢܵܝܬܵܐ ܒܸܕ ܦܵܝܫܵܐ ܡܚܘܼܫܒܸܢܬܵܐ ܘܡܦܘܼܠܸܓ݂ܬܵܐ ܡܢܵܬܵܢܵܐܝܼܬ.

ܫܲܒ݂ܪܵܘܟ݂ܘܿܢ ܒܸܕ ܦܵܐܸܫ ܡܘܼܘܸܠܵܐ ܩܵܐ ܚܲܕ ܫܵܘܦܵܐ ܓܵܘ ܚܲܕ ܚܘܼܪܙܵܐ ܕܓܲܢܬܵܐ ܕܫܲܒ݂̈ܪܹܐ ܐܲܚܟ̰ܝܼ ܓܵܘ ܚܕܵܐ ܓܲܢܬܵܐ ܕܫܲܒ݂̈ܪܹܐ ܒܟܠ ܥܸܕܵܢܵܐ ܕܗܵܘܝܵܐ ܒܟܠ ܚܕܵܐ ܫܹܢ݇ܬܵܐ.

ܒܫܹܢ݇ܬܵܐ 2023، ܫܲܒ݂ܪܵܘܟ݂ܘܿܢ ܦܝܼܫܵܐ ܝܠܹܗ ܡܣܘܼܓ݂ܠܵܐ ܕܗܵܕܸܪ ܓܵܘ ܚܘܼܪܙܲܢ ܕܓܲܢܬܵܐ ܕܫܲܒ݂̈ܪܹܐ ܘܐܲܚܢܲܢ ܟܹܐ ܩܲܒܠܲܚ ܡܲܘܲܠܬܵܐ ܡܸܢ ܚܘܼܪܙܵܐ ܕܡܲܘܲܠܬܵܐ ܕܓܲܢܬܵܐ ܕܫܲܒ݂̈ܪܹܐ ܕܫܘܼܠܛܵܢܵܐ ܕܒ݂ܝܼܟܬܘܿܪܝܵܐ. ܐܲܚܢܲܢ ܐܲܚܟ̰ܝܼ ܡܵܨܲܚ ܕܛܵܠܒܲܚ ܡܲܒܨܲܪܬܵܐ، ܒܸܚܒ݂ܵܫܵܐ ܦܘܼܪ̈ܥܵܢܹܐ ܕܓܲܢܬܵܐ ܕܫܲܒ݂̈ܪܹܐ ܡܲܓܵܢܵܝܬܵܐ، ܩܵܐ ܫܲܒ݂ܪܵܘܟ݂ܘܿܢ ܐܸܢ ܫܲܒ݂ܪܵܘܟ݂ܘܿܢ ܐܲܚܟ̰ܝܼ ܦܝܼܫܹܐ ܝܠܹܗ ܡܣܘܼܓ݂ܠܵܐ ܠܟܸܣܠܲܢ ܘܠܵܐ ܠܟܸܣ ܚܕܵܐ ܚܸܠܡܲܬ ܐ݇ܚܹܪ݇ܬܵܐ.

**ܐܸܢ ܒܲܣܡܵܐ ܠܵܘܟ݂ܘܿܢ ܓܪܘܿܫܘܼܢ ܪܡܵܝ ܐܝܼܕܵܐ ܒܐܸܠܬܸܚܬ ܘܡܲܕܥܸܪܘܼܢ ܠܵܗ̇ ܐܲܝܵܐ ܦܸܬܩܵܐ ܩܵܐܠܲܢ ܠܸܡܫܲܪܘܼܪܹܐ ܩܵܐ ܕܫܲܒ݂ܪܵܘܟ݂ܘܿܢ ܒܸܕ ܡܲܦܠܸܚܠܹܗ ܫܵܘܦܹܗ ܡܘܼܘܸܠܵܐ ܓܵܘ ܓܲܢܬܵܐ ܕܫܲܒ݂̈ܪܹܐ ܡܘܼܪܚܸܛܬܵܐ ܒܝܲܕ ܚܸܠܡܲܬܲܢ ܒܫܹܢ݇ܬܵܐ 2023.**

ܐܸܢ ܫܲܒ݂ܪܵܘܟ݂ܘܿܢ ܒܸܕ ܗܵܕܸܪ ܓܵܘ ܚܕܵܐ ܓܲܢܬܵܐ ܕܫܲܒ݂̈ܪܹܐ ܐ݇ܚܹܪ݇ܬܵܐ ܕܡܲܩܪܘܼܒ݂ܹܐ ܝܠܵܗ̇ ܚܘܼܪܙܵܐ ܕܓܲܢܬܵܐ ܕܫܲܒ݂̈ܪܹܐ ܡܘܼܘܸܠܬܵܐ ܒܝܲܕ ܫܘܼܠܛܵܢܵܐ ܕܒ݂ܝܼܟܬܘܿܪܝܵܐ، ܓܵܪܲܓ ܕܡܲܕܥܝܼܬܘܿܢ ܩܵܐ ܗܵܝ ܚܸܠܡܲܬ ܕܐܲܚܬܘܿܢ ܩܲܒܘܼܠܹܐ ܝܬܘܿܢ ܚܲܕ ܫܵܘܦܵܐ ܡܘܼܘܸܠܵܐ ܕܓܲܢܬܵܐ ܕܫܲܒ݂̈ܪܹܐ ܠܟܸܣܠܲܢ ܐܸܢ ܒܵܥܝܼܬܘܿܢ ܕܚܸܠܡܲܬܲܢ ܩܲܒܠܵܐ ܠܗܘܿܢ ܦܘܼܪ̈ܥܵܢܹܐ ܪ̈ܫܝܼܡܹܐ ܩܵܐ ܫܲܒ݂ܪܵܘܟ݂ܘܿܢ.

ܥܲܡ ܚܘܼܒܲܢ ܘܐܝܼܩܵܪܲܢ

[INSERT SERVICE NAME]

ܡܫܲܪܘܼܪܹܐ ܝܘܸܢ ܕܫܲܒ݂ܪܝܼ ܒܸܕ ܩܲܒܸܠ ܠܹܗ ܫܵܘܦܹܗ ܡܘܼܘܸܠܵܐ ܕܓܲܢܬܵܐ ܕܫܲܒ݂̈ܪܹܐ ܓܵܘ ܐܲܝܵܐ ܚܸܠܡܲܬ ܒܫܹܢ݇ܬܵܐ 2023.

|  |  |
| --- | --- |
| *ܫܸܡܵܐ ܕܚܸܠܡܲܬ:*  ***Name of service*** | |
| *ܣܝܼܩܘܿܡܵܐ:*  ***Date*** | *ܫܸܡܵܐ ܕܫܲܒ݂ܪܵܐ:*  ***Child name*** |
| *ܫܸܡܵܐ ܕܐܲܒ݂ܵܗܵܐ:*  ***Parent name*** | *ܪܡܵܝ ܐܝܼܕܵܐ:*  ***Signature*** |